Izrael učestvuje na izboru za Pesmu Evrovizije od 1973. godine. Iako geografski ne pripada evropskom kontinentu, državna televizija Izraela (IBA) je članica Evropske radiodifuzne unije koja je i organizator samog festivala.

Od dosadašnjih 35 učešća, Izrael je na ovom festivalu pobeđivao tri puta 1978, 1979 i 1998. godine, a dva puta su bili u ulozi organizatora festivala 1979. i 1999. godine, oba puta u Jerusalimu.

Zanimljivo je da Izrael u svojoj 35 godina dugoj evrovizijskoj istoriji nikada nije završio na poslednjem mestu, a najlošiji plasman ostvarila je grupa Tipaks 2007. kada su sa pesmom *„Push the Button"* zauzeli 24. mesto u polufinalnoj večeri (od 27 učesnika).

Nacionalni izbor se odvijao ili putem festivala (Kdam Erovizjon) ili internim izborom i izvođača i pesme.

Istorija
--------

David Dor u Istanbulu (2004.)
 Tipaks U Helsinkiju
Boaz Mauda je nastupio u Beogradu 2008.
Prateći vokali Dane Internašonal u Diseldorfu 2011.
Prva predstavnica Izraela na Pesmi Evrovizije bila je pevačica Ilanit (*Hana Drezner Cah*) koja je sa pesmom *„Ej šam"* (u prevodu *Negde daleko*) zauzela 4. mesto. Ilanit je i četiri godine kasnije ponovo predstavljala svoju zemlju na ovom festivalu. Ilanit je izabrana internim putem da predstavlja Izrael, i ovakav sistem izbora održao se sve do 1981. kada je uveden festivalski način i osnovan Kdam Erovizjon.

U Parizu 1978. Izar Koen i grupa Alfabeta sa pesmom *A-ba-ni-ba* osvajaju prvo mesto i tako po prvi put u istoriju dovode Evroviziju u Jerusalim. Na domaćem terenu sledeće godine Izrael ponovo slavi. Pesma *Haleluja* koji su te 1979. godine izveli Gali Atari i grupa Milk and Honey postala je veliki evrovizijski hit. Drugi gran pri za Izrael i nova šansa za organizaciju takmičenja. Međutim IBA se dugo mučila u vezi sa organizacijom 1980. kako u logističkom tako i u finansijskom smislu. Naposletku su morali da odustanu od organizacije a takmičenje je preseljeno u Holandiju. Evrovizija se te godine poklapala sa Danom sećanja u Izraelu (*Jom Hazikaron*) zbog čega grupa *Ha'ahim ve Haakajut* nije otputovala u Hag, a Izrael tako postao jedina zemlja koja nije branila titulu.

Najveće uspehe tokom osamdesetih godina ostvarili su Avi Toledano (1982) i legendarna Ofra Haza (1983) osvojivši dva druga mesta, a vredi pomenuti i peto mesto Izara Koena 1985. godine. Izrael je 1987. predstavljao dvojac Natan Datner i Avi Kušnir sa satiričnom pesmom *Šir habatlanim* ili *„Pesma skitnica"*. Zanimljivost u vezi sa ovom pesmom je da je tadašnji ministar kulture Izraela obećao ostavku ako ta pesma bude nastupila pod zastavom Izraela. Pesma je naravno izvedena i zauzela čak solidno osmo mesto, a ministar nije održao reč i podneo ostavku.

Devedesete godine donele su Izraelcima mešovite rezultate. Ritina emotivna balada je 1990. naišla na veoma loš prijem kod publike, ali je zato Duo Dac godinu dana kasnije osvojio treće mesto sa pesmom *Kan* što je bio najbolji rezultat za Izrael još od 1983. godine.

A onda u Birmingemu 1998. Dana Internacional ubedljivo osvaja prvo mesto, treći gran-pri za Izrael. Njena pesma *Diva* posvećena je svim ženama sveta i veliča žensku hrabrost i jačinu kroz likove egipatske kraljice Kleopatre, rimske boginje pobede Viktorije i grčke boginje lepote Afrodite. Diva, koja je na pedesetoj godišnjici Evrovizije 2005. uvrštena u 14 najboljih pesama svih vremena ovog festivala, za kratko vreme postigla je veliki uspeh i postala svojevrstan sinonim za Evroviziju. Zanimljivo je pomenuti i da je Dana prva i jedina transrodna osoba u istoriji Evrovizije koja se okitila gran prijem za najbolju pesmu Evrope.

Na Evrosongu 1999. u Jerusalimu grupa Eden je sa pesmom *Jom huledet* ili „*Srećan rođendan*" koja je izvedena na hebrejskom i engleskom jeziku zauzela peto mesto. Nakon toga usledilo je nekoliko, po rezultatima veoma neuspešnih godina za Izrael, uključujući tu i 11. mesto u Istanbulu jedne od najvećih izraelskih muzičkih zvezda Davida Ora.

Od 2000. godine izraelski predstavnici su samo dva puta uspeli da se plasiraju među deset najboljih izvođača. Ostvarili su to Širi Majmon u Kijevu 2005. sa prelepom i preemotivnom baladom *Hašeket šenišar* sa petim mestom i Boaz Mauda u Beogradu 2008. osvojivši deveto mesto sa etno baladom *The Fire in Your Eyes*.

Od uvođenja polufinala 2004. izraelski predstavnici su tri puta ostajali u istom, uključujući tu i tek 15. mesto u drugoj polufinalnoj večeri 2011. pobednice iz 1998. Dane Internacional. Grupa Tipaks sa pesmom prepunom politički skrivenih poruka naslovljena kao *Push the Button* 2007. je bila na ivici diskvalifikacije. Svega 17 osvojenih poena u polufinalu i tek 24. mesto (od 28 učesnika) za ovu pesmu ostaće zapisani kao najlošiji plasman Izraela na Evroviziji ikada.

Na takmičenju u Moskvi 2009. po prvi put Izrael je predstavljala pevačica arapske nacionalnosti. Bila je to Mira Avad koja je zajedno sa Ahinoam Nini (alijas *Noa*) izvela pesmu mira pod radnim nazivom *There Must Be Another Way.* Pesma je izvedena na engleskom, hebrejskom i arapskom jeziku.

Balada *Milim* koju je u Diseldorfu 2011. izveo Harel Skat, jedan od najpopularnijih mladih izvođača u Izraelu, iako veliki favorit na kladionicama uoči takmičenja završila je na razočaravajućem 14. mestu sa 71 poenom.

Reakcije arapskih zemalja na izraelske pesme
--------------------------------------------

Većina arapskih zemalja severne Afrike i jugozapadne Azije su takođe članice EBU-a i imaju pravo nastupa na Evroviziji. Međutim zbog komplikovanih političkih odnosa sa Izraelom, te države odbijaju da nastupe. Jedina arapska država koja je nastupila na ovom festivalu bio je Maroko koji je nastupio na Pesmi Evrovizije 1980, ali te godine Izrael nije učestvovao. Liban je trebalo da učestvuje 2005. u Kijevu i čak je bila izabrana i pesma, ali pošto zakoni te arapske zemlje zabranjuju bilo kakvo emitovanje izraelskih sadržaja, predstavnici državne televizije Libana su tražili od EBU-a dozvolu da tokom nastupa Širi Majmon puštaju reklame što je EBU odbila. Slična situacija je bila i sa Tunisom u nekoliko navrata.

Tokom prenosa festivala 1978. jordanska televizija JRTV je za vreme nastupa Izara Koena ubacila intermeco, a prenos je prekinut istog momenta kada je Izrael proglašen za pobednika. Štaviše JRTV je kasnije objavila da je pobednik takmičenja bila Belgija (koja je zauzela drugo mesto).

Učesnici
--------

| Godina | Izvođač | Pesma | Finale | Bod F | PF | Bod PF |
| --- | --- | --- | --- | --- | --- | --- |
| 1973 | Ilanit | *Ey Sham* (אי שם) | 4. | 97 |
| 1974 | Kaveret | *Natati la Khalay* (נתתי לה חיי) | 7. | 11 |
| 1975 | Šlomo Arci | *At Va'ni* (את ואני) | 11. | 40 |
| 1976 | Čokolat, Menta, Mastik | *Emor Shalom* (אמור שלום) | 6. | 77 |
| 1977 | Ilanit | *Ahava Hi Shir Lishnayim* (אהבה היא שיר לשניים) | 11. | 49 |
| 1978 | Izar Koen & Alfabeta | *A-Ba-Ni-Bi* (א-ב-ני-בי) | 1. | 157 |
| 1979 | Gali Atari & R|Milk and Honey | *Hallelujah* (הללויה) | 1. | 125 |
| 1980 | The Brothers and The Sisters | *Pizmon Choser* | Odustali su |
| 1981 | Hakol Over Habibi | *Halayla* (הלילה) | 7. | 56 |
| 1982 | Avi Toledano | *Hora* (הורה) | 2. | 100 |
| 1983 | Ofra Haza | *Hi* (חי) | 2. | 136 |
| 1984 | Ilanit | *Balalaika* | Odustali su |
| 1985 | Izar Koen | *Olé, Olé* (עולה, עולה) | 5. | 93 |
| 1986 | Moti Giladi & Saraj Curiel | *Yavo Yom* (יבוא יום) | 19. | 7 |
| 1987 | Datner & Kušnir | *Shir Habatlanim* (שיר הבטלנים) | 8. | 73 |
| 1988 | Jardena Arazi | *Ben Adam* (בן אדם) | 7. | 85 |
| 1989 | Gili & Galit | *Derekh Hamelekh* (דרך המלך) | 12. | 50 |
| 1990 | Rita Klajnštaj | *Shara Barkhovot* (שרה ברחובות) | 18. | 16 |
| 1991 | Duo Dac | *Kan* (כאן) | 3. | 139 |
| 1992 | Dafna Dekel | *Ze Rak Sport* (זה רק ספורט) | 6. | 85 |
| 1993 | Sarale Šaron & The Shiru Group | *Shiru* (שירו) | 24. | 4 |
| 1994 | Nije učestvovao |
| 1995 | Liora | *Amen* (אמן) | 8. | 81 |
| 1996 | Galit Bel | *Shalom Olam* | Nisu se plasirali | 28 | 12 |
| 1997 | Nije učestvovao |
|
| 1998 | Dana Internacional | *Diva* (דיווה) | 1 | 172 |
| 1999 | Eden | *Yom Hudelet* (יום הולדת) | 5. | 93 |
| 2000 | PingPong | *Sameach* (שמח) | 22. | 7 |
| 2001 | Tal Sondak | *En davar* (אין דבר) | 16. | 25 |
| 2002 | Sarit Hadad | *Light A Candle* (נדליק ביחד נר) | 12. | 37 |
| 2003 | Lior Narkis | *Words of Love* (מילים לאהבה) | 19. | 17 |
| 2004 | David Dor | *Leha'amin* (להאמין) | Nisu se plasirali | 11. | 57 |
| 2005 | Širi Majmon | *HaSheket SheNish'ar* (השקט שנשאר) | 4. | 154 | 7. | 158 |
| 2006 | Edi Batler | *Together We Are One* (זה הזמן) | 23. | 4 | Top 10 iz 2005. |
| 2007 | Tipaks | *Push the Button* (כפתור אדום) | Nisu se plasirali | 24. | 17 |
| 2008 | Boaz Mauda | *The Fire In Your Eyes* (כאילו כאן) | 9. | 124 | 5. | 104 |
| 2009 | Noa & Mira Avad | *There Must Be Another Way* (עינייך) | 16. | 53 | 7. | 75 |
| 2010 | Harel Skat | *Milim* (מילים) | 14. | 71 | 8. | 71 |
| 2011 | Dana Internacional | *Ding Dong* (דינג דונג) | Nisu se plasirali | 15 | 38 |
| 2012 | Izabo | *Time* (זמן) | 13 | 33 |
| 2013 | Moran Mazor | *Rak bishvilo* (רק בשבילו) | 14 | 40 |
| 2014 | Mei Fajngold | *Same Heart* | 14 | 19 |
| 2015 | Nadav Gueđ | *Golden Boy* | 9 | 97 | 3 | 151 |
| 2016 | Hovi Star | *Made of Stars* | 14 | 135 | 7 | 147 |
| 2017 | Imri | *I Feel Alive* | 23 | 39 | 3 | 207 |
| 2018 | Neta | *Toy* | 1 | 529 | 1 | 283 |

* Godine 1996. nisu učestvovali na takmičenju jer nisu uspeli da prođu predkvalifikacije.

Istorija glasanja (1975/11)
---------------------------

Izraelska publika i žiri je najviše poena dodelila (zaključno sa 2011):

| # | Država | Bod. |
| --- | --- | --- |
| 1. | Flag of Ujedinjeno Kraljevstvo UK | 138 |
| 2. | Flag of Francuska Francuska | 115 |
| 3. | Flag of Nizozemska Holandija | 103 |
| = | Flag of Švedska Švedska | 103 |
| 4. | Flag of Danska Danska | 94 |
| 5. | Flag of Španija Španija | 93 |

Izrael je najviše poena dobio od (zaključno sa 2011):

| # | Država | Bod. |
| --- | --- | --- |
| 1. | Flag of Francuska Francuska | 152 |
| 2. | Flag of Finska Finska | 125 |
| 3. | Flag of Švicarska Švajcarska | 122 |
| 4. | Flag of Portugal Portugal | 113 |
| 5. | Flag of Njemačka Nemačka | 106 |

Od uvođenja polufinala u tabelu su uračunati samo poeni osvojeni tokom finalne večeri.

### Statistika od 2004.

Izrael je najviše poena dodelio (zaključno sa 2011):

| # | Država | Bod. |
| --- | --- | --- |
| 1. | Flag of Rusija Rusija | 63 |
| 2. | Flag of Rumunija Rumunija | 61 |
| 3. | Flag of Ukrajina Ukrajina | 52 |
| 4. | Flag of Armenija Jermenija | 47 |
| 5. | Flag of Švedska Švedska | 31 |
| 6. | Flag of Danska Danska | 30 |
| 7. | Flag of Grčka Grčka | 27 |
| 8. | Flag of Norveška Norveška | 26 |
| 9. | Flag of Azerbejdžan Azerbejdžan | 20 |
| 10. | Flag of Malta Malta | 21 |
|

Izrael je najviše poena dobio od (zaključno sa 2011):

| # | Država | Bod. |
| --- | --- | --- |
| 1. | Flag of Francuska Francuska | 44 |
| 2. | Flag of Belorusija Belorusija | 37 |
| 3. | Flag of Finska Finska | 33 |
| 4. | Flag of Andora Andora | 30 |
| Flag of Nizozemska Holandija | 30 |
| 5. | Flag of Rumunija Rumunija | 29 |
| 6. | Flag of Belgija Belgija | 25 |
| 7. | Flag of Norveška Norveška | 22 |
| 8. | Flag of Armenija Jermenija | 21 |
| 9. | Flag of Albanija Albanija | 20 |
| Flag of Švedska Švedska | 20 |
|

Organizovanje Pesme Evrovizije
------------------------------

Izrael je dva puta do sada bio domaćin Pesme Evrovizije.

| Godina | Grad | Dvorana | Voditelji |
| --- | --- | --- | --- |
| 1979 | Flag of Izrael Jerusalim | Međunarodni kongresni centar | Jardena Arazi i Danijel Per |
| 1999 | Flag of Izrael Jerusalim | Međunarodni kongresni centar | Dafna Dekel, Sigal Šačamon i Jigal Ravid |

Vidi još
--------

* Pesma Evrovizije
* Izrael
* Dana Internacional
* Ofra Haza

Spoljašnje veze
---------------

***Izrael na Pjesmi Eurovizije*** na Wikimedijinoj ostavi

* ESC Serbia. Istorija po državama/Izrael.
* Prezentacija na službenom sajtu Evrovizije
* Stranica izraelske nacionalne televizije posvećena Evroviziji Arhivirano 2011-10-02 na Wayback Machine-u


| * p
* r
* u
Pjesma Eurovizije |
| --- |
| 
* Učesnici
	+ 1956–2003
	+ 2004–danas
* Historija
* Gradovi domaćini
* Jezici
* LGBT+ vidljivost
* Političke kontroverze
* Domaćini
* Pravila
* Glasanje
* Pobjednici
	+ Diskografija

 |
| 

| * p
* r
* u
Izdanja |
| --- |
| 

|  |  |
| --- | --- |
| 1950-e | 
* 1956.
* 1957.
* 1958.
* 1959.

 |
| 1960-e | 
* 1960.
* 1961.
* 1962.
* 1963.
* 1964.
* 1965.
* 1966.
* 1967.
* 1968.
* 1969.

 |
| 1970-e | 
* 1970.
* 1971.
* 1972.
* 1973.
* 1974.
* 1975.
* 1976.
* 1977.
* 1978.
* 1979.

 |
| 1980-e | 
* 1980.
* 1981.
* 1982.
* 1983.
* 1984.
* 1985.
* 1986.
* 1987.
* 1988.
* 1989.

 |
| 1990-e | 
* 1990.
* 1991.
* 1992.
* 1993.
* 1994.
* 1995.
* 1996.
* 1997.
* 1998.
* 1999.

 |
| 2000-e | 
* 2000.
* 2001.
* 2002.
* 2003.
* 2004.
* 2005.
* 2006.
* 2007.
* 2008.
* 2009.

 |
| 2010-e | 
* 2010.
* 2011.
* 2012.
* 2013.
* 2014.
* 2015.
* 2016.
* 2017.
* 2018.
* 2019.

 |
| 2020-e | 
* ~~2020.~~
* 2021.
* 2022.
* 2023.
* 2024.

 |

 |

 |
| 

| * p
* r
* u
Države |
| --- |
| 

|  |  |
| --- | --- |
| Aktivne | 
* Albanija
* Armenija
* Australija
* Austrija
* Azerbejdžan
* Belgija
* Češka
* Danska
* Estonija
* Finska
* Francuska
* Grčka
* Gruzija
* Hrvatska
* Irska
* Island
* Italija
* Izrael
* Kipar
* Latvija
* Litvanija
* Luksemburg
* Malta
* Moldavija
* Njemačka
* Nizozemska
* Norveška
* Poljska
* Portugal
* Rumunija
* San Marino
* Severna Makedonija
* Slovenija
* Španija
* Srbija
* Švajcarska
* Švedska
* Ujedinjeno Kraljevstvo
* Ukrajina

 |
| Neaktivne | 
* Andora
* Belorusija
* Bosna i Hercegovina
* Bugarska
* Mađarska
* Maroko
* Monako
* Rusija
* Slovačka
* Turska
* Crna Gora

 |
| Bivše | 
* Jugoslavija
* Srbija i Crna Gora

 |
| Pokušaji debija | 
* Libanon
* Tunis

 |

 |

 |
| 

| * p
* r
* u
Odnosi |
| --- |
| 
* Armenija i Azerbejdžan
* Rusija i Ukrajina

 |

 |
| 

| * p
* r
* u
Ostale nagrade |
| --- |
| 
* Nagrade Marcel Bezençon
* OGAE
	+ OGAE Second Chance Contest
* Nagrada Barbara Dex (1997–2021)

 |

 |
| 

| * p
* r
* u
Posebni programi |
| --- |
| 

|  |  |
| --- | --- |
| ERU | 
* *Eurovision Song Contest Previews*
* *Songs of Europe* (1981)
* *Kvalifikacija za Millstreet* (1993)
* *Congratulations: 50 Years of the Eurovision Song Contest* (2005)
* *Eurovision Song Contest's Greatest Hits* (2015)
* *Eurovision: Europe Shine a Light* (2020)
* *Eurovision Home Concerts* (2020)
* *EurovisionAgain* (2020–2021)

 |
| Nacionalni | 
* *Die Grand Prix Hitliste* (2006)
* *Het Grote Songfestivalfeest* (2019, 2022)
* *Der kleine Song Contest* (2020)
* *Eurovision 2020 – das deutsche Finale* (2020)
* *Eurovision: Come Together* (2020)
* *Sveriges 12:a* (2020)

 |

 |

 |